title: Schwerin
text: Schwerin a zo ur gêr e norzh Alamagn, ha kêrbenn Land Mecklenburg-Pomerania ar C'hornaoueg. E dibenn 2007 e oa 95 855 annezad enni.
  
  Istor 
  Tro-dro da Schwerin ez eus kalz lennoù, an hini vrasañ anezho, anvet Schweriner See, a zo 60km² gorread dezhañ. War inizi e-touez al lennoù e oa ar bobl abotrit o chom en  kantved. Anvet e oa al lec'h-se Zuarin, ha sed orin anv Schwerin. E 1160 e voe trec'het an Abotrided gant Herri al Leon hag a dapas Schwerin ivez. Azalek ar mare-se e teuas da vezañ ur gêr a-bouez : savet e voe ur c'hastell hag a voe kresket a-hed ar c'hantvedoù. Lavaret e vez e vefe ennañ un tasmant anvet Petermännchen. 
  
  E 1358 e timezas Alberzh III Mecklenburg da Richardis von Schwerin, ha neuze e teuas Schwerin da vezañ ul lodenn eus dugelezh Mecklenburg, hag enni en em stalias an duged. War-dro 1500 e krogas chanters evel kastell Schwerin, m'edo an duged o chom. Goude ma vefe bet rannet Mecklenburg e 1621 e teuas Schwerin da vezañ kêrbenn Dugelezh Mecklenburg-Schwerin. Etre 1765 ha 1837 e voe lakaet Ludwigslust da gêrbenn, ha Schwerin en-dro goude-se. 
  
  Goude 1918 hag an dispac'h en Alamagn e voe diskaret ar roueelezh, hag and dug a roas e zilez. Dont a reas neuze Schwerin da vezañ kêrbenn stad dieub Mecklenburg-Pomerania ar C'hornaoueg. 
  Da zibenn an Eil Brezel-Bed (d'an 2 a viz Mae 1945) e vo tapet Schwerin gant an arme amerikan. D'ar 1añ a viz Even e voe roet d'ar Vreizhveuriz, ha d'ar 1añ a viz Gouhere e voe roet d'ar Soviediz, peogwir e rankas an Amerikaned hag ar Vreizhveuriz distreiñ d'o zakadoù-aloubiñ. Aloubet e voe Schwerin gant ar Soviediz hag e teuas da vezañ ul lodenn eus DDR. Divodet e voe ar stadoù en DDR e 1952, ha dont a reas Schwerin da vezañ kêrbenn distrig Schwerin. 
  Ur wech adunvanet Alamagn e 1990 e voe adsavet stad Mecklenburg-Pomerania ar C'hornaoueg. Da zibab a oa etre Rostock ha Schwerin, ha Schwerin eo a voe lakaet da gêrbenn.
  
  Savadurioù dibar 
   Kastell Schwerin, war un enezenn el lenn Schweriner See. Sez Landtag Mecklenburg-Pomerania ar C'hornaoueg eo hiziv an deiz
   Iliz-veur Schwerin, savet etre 1260 ha 1416
   Park an Alter Garten (al Liorzh kozh) : tro-dro ez eus savadurioù eus an  kantved evel an Altes Palais (ar Palez kozh), ar Staatliches Museum Schwerin (Mirdi-stad an arzoù) savet etre 1877 ha 1882, hag ar Staatstheater (c'hoariva-kêr), savet e 1886
   An ti-kêr bet savet en  kantved 
   Schelfkirche : un iliz bet savet e 1238, hag adsavet e 1713 goude ma vefe bet distrujet gant ur gorventenn
   Television mast Schwerin-Zippendorf
  
  Mirdioù 
   Ar Staatliches Museum Schwerin-Kunstsammlungen ma kaver ur dastumad arzoù alaman ha nederlandat eus ar  betek an  kantved : oberennoù gant Rembrandt, Lucas Cranach gozh ha Rubens. Hag ivez arz alaman ar Grennamzer, porselen Dresden, livadurioù an  kantved, hag oberennoù modernoc'h evel livadurioù gant Max Liebermann.
   An Technische Museum, staliet er Marstall (Krevier ar roue).
  
  Skeudennoù
  
  Gevellerezh 
   Vaasa, Finland, abaoe 1965
    Reggio Emilia, Italia, abaoe 1966
    Wuppertal, Alamagn, abaoe 1987
    Tallinn, Estonia, abaoe 1993
    Odense, Danmark, abaoe 1995
    Piła, Polonia, abaoe 1996
    Milwaukee (Wisconsin), Stadoù-Unanet, abaoe 199)
    Växjö, Sveden, abaoe 1999
  
  Liammoù diavaez 
  
   Lec'hienn ofisiel 
  
  Kêrioù Mecklenburg-Vorpommern